CELEX: 32008R0010
Language: sk
Date: 2008-01-08 00:00:00
Title: Nariadenie Komisie (ES) č. 10/2008 z  8. januára 2008 , ktorým sa vykonáva nariadenie Európskeho parlamentu a Rady (ES) č. 458/2007 o európskom systéme integrovanej štatistiky sociálnej ochrany (ESSPROS), pokiaľ ide o vymedzenie pojmov, podrobné klasifikácie a aktualizáciu pravidiel zverejňovania údajov základného systému ESSPROS a modulu o poberateľoch dôchodkov (Text s významom pre EHP )

9.1.2008   
            
            
               SK
            
            
               Úradný vestník Európskej únie
            
            
               L 5/3
            
         
      NARIADENIE KOMISIE (ES) č. 10/2008
   z 8. januára 2008,
   ktorým sa vykonáva nariadenie Európskeho parlamentu a Rady (ES) č. 458/2007 o európskom systéme integrovanej štatistiky sociálnej ochrany (ESSPROS), pokiaľ ide o vymedzenie pojmov, podrobné klasifikácie a aktualizáciu pravidiel zverejňovania údajov základného systému ESSPROS a modulu o poberateľoch dôchodkov
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 458/2007 z 25. apríla 2007 o európskom systéme integrovanej štatistiky sociálnej ochrany (ESSPROS) (1), a najmä na jeho článok 7 ods. 1 a ods. 3,
   keďže:
   
               (1)
            
            
               Nariadením (ES) č. 458/2007 sa stanovil metodický rámec na zostavovanie štatistiky na porovnateľnom základe v prospech Spoločenstva a termíny na zasielanie a zverejňovanie štatistiky zostavenej v súlade so systémom ESSPROS.
            
         
               (2)
            
            
               Podľa článku 7 ods. 3 nariadenia (ES) č. 458/2007 by sa mali prijať vykonávacie opatrenia súvisiace s podrobnou klasifikáciou sledovaných údajov, definíciami, ktoré sa majú používať, a aktualizáciou pravidiel zverejňovania údajov základného systému ESSPROS a modulu o poberateľoch dôchodkov.
            
         
               (3)
            
            
               Opatrenia stanovené v tomto nariadení sú v súlade so stanoviskom Výboru pre štatistický program,
            
         PRIJALA TOTO NARIADENIE:
   Článok 1
   Vykonávacie opatrenia, ktoré sa majú prijať v súlade s článkom 7 ods. 3 nariadenia (ES) č. 458/2007, pokiaľ ide o základný systém ESSPROS (pre kvantitatívne údaje a kvalitatívne informácie podľa programov a jednotlivých dávok) a pokiaľ ide o modul o poberateľoch dôchodkov, sú uvedené v prílohách 1 až 3.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. januára 2008
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. EÚ L 113, 30.4.2007, s. 3.
   
      PRÍLOHA 1
      VYMEDZENIE POJMOV
      1.   VYMEDZENIE POJMOV V ZÁKLADNOM SYSTÉME ESSPROS
      1.1.   SKUPINY PROGRAMOV: KRITÉRIÁ, PODĽA KTORÝCH SA KLASIFIKUJÚ PROGRAMY SOCIÁLNEJ OCHRANY
      1.1.1.   Rozhodovanie
      Rozhodovanie sa vzťahuje na jednotku, ktorá prijíma najdôležitejšie rozhodnutia: výšku dávok, podmienky ich vyplácania a spôsoby financovania programu. Programy môžu byť riadené vládou alebo neriadené vládou.
      1.1.2.   Presadzovanie právnych predpisov
      Presadzovanie právnych predpisov sa vzťahuje na pravidlá účasti chránených osôb stanovené právnymi predpismi. Účasť v programe sociálnej ochrany môže byť povinná alebo nepovinná.
      1.1.3.   Priznanie nárokov
      Priznanie nárokov sa vzťahuje na základ, podľa ktorého má chránená osoba nárok na dávky: podmienené alebo nepodmienené vyplácanie príspevkov.
      1.1.4.   Rozsah pôsobnosti programu
      Rozsah pôsobnosti programu sa vzťahuje na časť obyvateľov, ktorá je chránená (všetci obyvatelia, všetci alebo väčšina pracovníkov alebo určité skupiny obyvateľov).
      1.1.5.   Úroveň ochrany
      Úroveň ochrany sa vzťahuje na skutočnosť, či programy sociálnej ochrany poskytujú základnú alebo doplnkovú ochranu.
      1.2.   PRÍJMY PROGRAMOV SOCIÁLNEJ OCHRANY
      1.2.1.   „Sociálne príspevky“ sú náklady, ktoré vznikajú zamestnávateľom v mene ich zamestnancov alebo chráneným osobám na zabezpečenie nároku na sociálne dávky.
      1.2.2.   „Príspevky verejnej správy“ sú náklady verejnej správy na riadenie verejných nepríspevkových programov a finančnej podpory, ktorú verejná správa poskytuje iným národným programom sociálnej ochrany.
      1.2.3.   „Presuny z iných programov“ sú nevratné platby prijímané z iných programov sociálnej ochrany. Zahŕňajú sociálne príspevky presmerované z iných programov.
      1.2.4.   „Ostatné príjmy“ sú rôzne bežné príjmy programov sociálnej ochrany.
      1.3.   VÝDAVKY PROGRAMOV SOCIÁLNEJ OCHRANY
      1.3.1.   Účel
      Účel dávky sociálnej ochrany je hlavný cieľ, s ktorým sa poskytuje sociálna ochrana bez ohľadu na legislatívne alebo inštitucionálne ustanovenia.
      1.3.1.1.   Choroba/zdravotná starostlivosť
      Peňažné zaopatrenie a podpora v súvislosti s telesným alebo duševným ochorením, s výnimkou invalidity. Zdravotná starostlivosť na zachovanie, obnovu alebo zlepšenie zdravotného stavu chránených osôb bez ohľadu na pôvod ochorenia.
      1.3.1.2.   Invalidita
      Peňažné alebo vecné zaopatrenie a podpora (okrem zdravotnej starostlivosti) poskytované v prípade neschopnosti osôb s telesným alebo duševným postihnutím zúčastniť sa na ekonomických a sociálnych činnostiach.
      1.3.1.3.   Staroba
      Peňažné alebo vecné zaopatrenie a podpora (okrem zdravotnej starostlivosti) poskytované v starobe.
      1.3.1.4.   Pozostalí
      Peňažné alebo vecné zaopatrenie a podpora poskytované v prípade úmrtia rodinného príslušníka.
      1.3.1.5.   Rodina/deti
      Peňažná alebo vecná podpora (okrem zdravotnej starostlivosti) poskytované v tehotenstve, pri narodení a adopcii dieťaťa, pri výchove dieťaťa a starostlivosti o iných rodinných príslušníkov.
      1.3.1.6.   Nezamestnanosť
      Peňažné alebo vecné zaopatrenie a podpora v nezamestnanosti.
      1.3.1.7.   Bývanie
      Príspevok na bývanie.
      1.3.1.8.   Sociálne vylúčenie (i. n.)
      Peňažné alebo vecné dávky (okrem zdravotnej starostlivosti) osobitne určené na boj proti sociálnemu vylúčeniu, na ktoré sa nevzťahuje žiadny z predchádzajúcich účelov.
      1.3.2.   Dávky sociálnej ochrany
      1.3.2.1.   Peňažná dávka je dávka vyplatená v peniazoch, pri ktorej sa od poberateľa nevyžaduje dôkaz o skutočných výdavkoch.
      1.3.2.2.   Vecné dávky sú dávky poskytované formou tovaru a služieb. Môžu byť poskytované vo forme úhrady výdavkov alebo priamo.
      1.3.2.3.   Sociálne dávky so zisťovaním príjmu sú sociálne dávky, ktoré sú explicitne alebo implicitne podmienené výškou príjmu a/alebo majetku, ktorá nesmie prekročiť stanovenú hranicu.
      1.3.3.   „Administratívne náklady“ sú náklady na riadenie a spravovanie programu.
      1.3.4.   „Presuny do iných programov“ sú nevratné platby do iných programov sociálnej ochrany. Zahŕňajú sociálne príspevky presmerované do iných programov.
      1.3.5.   „Ostatné výdavky“ sú rôzne výdavky programov sociálnej ochrany (platba príjmu z majetku a iných výdavkov).
      2.   VYMEDZENIE POJMOV PRE MODUL O POBERATEĽOCH DÔCHODKOV
      2.1.   POBERATELIA DÔCHODKOV
      Počet poberateľov na jednotlivých stupňoch je definovaný ako počet osôb poberajúcich aspoň jeden dôchodok zo siedmich kategórií v systéme ESSPROS:
      
                  —
               
               
                  invalidné dôchodky,
               
            
                  —
               
               
                  predčasné dôchodky z dôvodu zníženej pracovnej schopnosti,
               
            
                  —
               
               
                  starobné dôchodky,
               
            
                  —
               
               
                  predčasné starobné dôchodky,
               
            
                  —
               
               
                  čiastočné dôchodky,
               
            
                  —
               
               
                  pozostalostné dôchodky a
               
            
                  —
               
               
                  predčasné dôchodky z dôvodu situácie na trhu práce.
               
            Každá osoba, ktorá poberá viac ako jeden dôchodok, sa započítava iba raz (počet poberateľov bez duplicity).
      2.1.1.   „Invalidné dôchodky“ sú pravidelné platby určené na zabezpečenie alebo podporu príjmu osôb, ktoré nedosiahli zákonný/štandardný vek odchodu do dôchodku uvedený v referenčnom programe a ktoré sú invalidné, na základe čoho je znížená ich schopnosť pracovať alebo zarábať nad minimálnu hranicu stanovenú legislatívou.
      2.1.2.   „Predčasné dôchodky z dôvodu zníženej pracovnej schopnosti“ sú pravidelné platby starším pracovníkom, ktorí odišli do dôchodku pred dosiahnutím zákonného/štandardného veku na odchod do dôchodku uvedeného v referenčnom programe, v dôsledku zníženej pracovnej schopnosti.
      2.1.3.   „Starobné dôchodky“ sú pravidelné platby určené i) na zabezpečenie príjmu poberateľa po odchode do dôchodku z plateného zamestnania v zákonnom/štandardnom veku alebo ii) na podporu príjmu starších osôb (okrem časovo obmedzenej podpory).
      2.1.4.   „Predčasné starobné dôchodky“ sú pravidelné platby určené na zabezpečenie príjmu poberateľa, ktorý odíde do dôchodku pred dosiahnutím zákonného/štandardného veku stanovenom v príslušnom programe.
      2.1.5.   „Čiastočné dôchodky“ sú pravidelné platby časti plného starobného dôchodku starším pracovníkom, ktorí síce ďalej pracujú, ale skrátia svoj pracovný čas alebo ktorých príjem z pracovnej činnosti neprekračuje stanovenú hranicu.
      2.1.6.   „Pozostalostné dôchodky“ sú pravidelné platby osobám, ktorých nárok vyplýva z ich vzťahu k zomretému chránenému programom (vdova, vdovec, siroty alebo podobne).
      2.1.7.   „Predčasné dôchodky z dôvodu situácie na trhu práce“ sú pravidelné platby starším pracovníkom, ktorí odišli do dôchodku pred dosiahnutím zákonného/štandardného dôchodkového veku z dôvodu nezamestnanosti alebo zníženia pracovných miest spôsobeného ekonomickými opatreniami, ako sú reštrukturalizácia priemyselného sektora alebo podniku.
      2.2.   ZÁKONNÝ/ŠTANDARDNÝ VEK ODCHODU DO DÔCHODKU NA POBERANIE STAROBNÝCH DÁVOK
      Zákonný vek odchodu do dôchodku na poberanie starobných dávok je vek, v ktorom sa starobné dávky stanú splatné podľa právneho predpisu alebo zmluvy. Tento vek je v jednotlivých krajinách a v rámci členských štátov rôzny v závislosti od hospodárskeho odvetvia, zamestnania, pohlavia atď.
      Ak neexistuje zákonný vek odchodu do dôchodku, uplatňuje sa štandardný vek odchodu do dôchodku, ktorý predstavuje vek odchodu do dôchodku stanovený v programe, z ktorého sa poberateľovi vyplácal dôchodok.
      3.   REFERENČNÁ PRÍRUČKA
      Podrobné vymedzenie pojmov, ktoré sa má používať pri uplatňovaní tohto nariadenia, je stanovené v príručke ESSPROS, ktorú vypracovala Európska komisia v spolupráci s členskými štátmi.
   
   
      PRÍLOHA 2
      PODROBNÉ KLASIFIKÁCIE
      1.   KLASIFIKÁCIA PROGRAMOV A KVANTITATÍVNYCH ÚDAJOV (VRÁTANE PRÍJMOV, VÝDAVKOV A DÁVOK PODĽA ÚČELU), NA KTORÉ SA VZŤAHUJE ZÁKLADNÝ SYSTÉM ESSPROS
      1.1.   KLASIFIKÁCIA PROGRAMOV (kvalitatívnych informácií)
      Kritérium: Rozhodovanie
      Programy riadené vládou
      Programy neriadené vládou
      Kritérium: Presadzovanie právnych predpisov
      Povinné programy
      Nepovinné programy
      Kritérium: Priznanie nárokov
      Príspevkové programy
      Nepríspevkové programy
      Kritérium: Rozsah pôsobnosti
      Univerzálne programy
      Všeobecné programy
      Osobitné programy
      Kritérium: Úroveň ochrany
      Základné programy
      Doplnkové programy
      1.2.   KLASIFIKÁCIA KVANTITATÍVNYCH ÚDAJOV
      Podrobné klasifikácie, ktoré sa majú používať pre povinné údaje zasielané do Eurostatu, sú stanovené v príručke ESSPROS, ktorú vypracovala Európska komisia v spolupráci s členskými štátmi. Tieto podrobné klasifikácie sú agregované na prvej úrovni ďalej uvedenej klasifikácie.
      1.2.1.   Príjmy
      V základnom systéme ESSPROS sú príjmy programov sociálnej ochrany klasifikované podľa druhu a pôvodu. Druh označuje povahu alebo dôvod platby: sociálne príspevky, príspevky verejnej správy, presuny z iných programov a ostatné príjmy.
      1.2.1.1.   Príjmy podľa druhu
      Príjmy spolu
      Sociálne príspevky
      Sociálne príspevky zamestnávateľov
      Sociálne príspevky chránených osôb
      Príspevky verejnej správy
      Účelové dane
      Všeobecné príjmy
      Presuny z iných programov
      Sociálne príspevky presmerované z iných programov
      Ostatné presuny z iných národných programov
      Ostatné príjmy
      Dôchodky z majetku
      Ostatné príjmy
      1.2.1.2.   Príjmy podľa pôvodu
      
         Pôvod označuje inštitucionálny sektor, z ktorého sa platba prijíma.
      Klasifikácie inštitucionálnych sektorov, z ktorého pochádzajú príjmy programov sociálnej ochrany, zodpovedajú klasifikáciám v národných účtoch (ESA 95).
      Korporácie
      Verejná správa
      Ústredná štátna správa a miestna samospráva
      Fondy sociálneho zabezpečenia
      Domácnosti
      Neziskové inštitúcie slúžiace domácnostiam
      Zahraničie
      1.2.2.   Výdavky
      Výdavky programov sociálnej ochrany sú klasifikované podľa druhu označujúceho povahu alebo dôvod výdavkov: dávky sociálnej ochrany, administratívne náklady, presuny do iných programov a ostatné výdavky.
      Dávky sociálnej ochrany sa členia na dávky so zisťovaním príjmu a bez zisťovania príjmu. Klasifikácia dávok sociálnej ochrany sa ďalej člení podľa toho, či ide o peňažnú (vo forme pravidelnej platby alebo jednorazovej sumy) alebo vecnú dávku. Okrem toho sa používa podrobnejšia klasifikácia, v ktorej sa položky vzťahujú len na jeden alebo obmedzený počet účelov uvedených v časti 1.2.3. Táto ďalšia klasifikácia je definovaná v príručke ESSPROS.
      
         Výdavky spolu
      
      Dávky sociálnej ochrany
      Dávky sociálnej ochrany bez zisťovania príjmu
      Peňažné dávky bez zisťovania príjmu
      Pravidelné peňažné dávky bez zisťovania príjmu
      Jednorazové peňažné dávky bez zisťovania príjmu
      Vecné dávky bez zisťovania príjmu
      Dávky sociálnej ochrany so zisťovaním príjmu
      Peňažné dávky so zisťovaním príjmu
      Pravidelné peňažné dávky so zisťovaním príjmu
      Jednorazové peňažné dávky so zisťovaním príjmu
      Vecné dávky so zisťovaním príjmu
      Administratívne náklady
      Presuny do iných programov
      Sociálne príspevky presmerované do iných programov
      Ostatné presuny do iných národných programov
      Ostatné výdavky
      1.2.3.   Dávky podľa účelu
      Klasifikácia podľa účelu vyzerá takto:
      
                   
               
               
                  Choroba/zdravotná starostlivosť
               
            
                   
               
               
                  Invalidita
               
            
                   
               
               
                  Staroba
               
            
                   
               
               
                  Pozostalí
               
            
                   
               
               
                  Rodina/deti
               
            
                   
               
               
                  Nezamestnanosť
               
            
                   
               
               
                  Bývanie
               
            
                   
               
               
                  Sociálne vylúčenie (i. n.)
               
            2.   PODROBNÁ KLASIFIKÁCIA POBERATEĽOV DÔCHODKU
      2.1   ÚDAJE
      Počet poberateľov dôchodku bez duplicity spolu
      
         
            Počet poberateľov dôchodku (účel: invalidita) bez duplicity spolu
         
      
      Počet poberateľov invalidného dôchodku bez duplicity spolu
      Počet poberateľov predčasného dôchodku z dôvodu zníženej pracovnej schopnosti bez duplicity spolu
      Počet poberateľov invalidného dôchodku (bez zisťovania príjmu) bez duplicity spolu
      Počet poberateľov predčasného dôchodku z dôvodu zníženej pracovnej schopnosti (bez zisťovania príjmu) bez duplicity spolu
      Počet poberateľov invalidného dôchodku (so zisťovaním príjmu) bez duplicity spolu
      Počet poberateľov predčasného dôchodku z dôvodu zníženej pracovnej schopnosti (so zisťovaním príjmu) bez duplicity spolu
      Počet poberateľov dôchodku (účel: starobné a pozostalostné dôchodky) bez duplicity spolu
      
         
            Počet poberateľov dôchodku (účel: staroba) bez duplicity spolu
         
      
      Počet poberateľov starobného dôchodku bez duplicity spolu
      Počet poberateľov predčasného starobného dôchodku bez duplicity spolu
      Počet poberateľov čiastočného dôchodku bez duplicity spolu
      Počet poberateľov starobného dôchodku (bez zisťovania príjmu) bez duplicity spolu
      Počet poberateľov predčasného starobného dôchodku (bez zisťovania príjmu) bez duplicity spolu
      Počet poberateľov čiastočného dôchodku (bez zisťovania príjmu) bez duplicity spolu
      Počet poberateľov starobného dôchodku (so zisťovaním príjmu) bez duplicity spolu
      Počet poberateľov predčasného starobného dôchodku (so zisťovaním príjmu) bez duplicity spolu
      Počet poberateľov čiastočného dôchodku (so zisťovaním príjmu) bez duplicity spolu
      
         
            Počet poberateľov dôchodku (účel: pozostalí) bez duplicity spolu
         
      
      Počet poberateľov pozostalostného dôchodku (bez zisťovania príjmu) bez duplicity spolu
      Počet poberateľov pozostalostného dôchodku (so zisťovaním príjmu) bez duplicity spolu
      
         
            Počet poberateľov dôchodku (účel: nezamestnanosť) bez duplicity spolu
         
      
      Počet poberateľov predčasného dôchodku z dôvodu situácie na trhu práce (bez zisťovania príjmu) bez duplicity spolu
      Počet poberateľov predčasného dôchodku z dôvodu situácie na trhu práce (so zisťovaním príjmu) bez duplicity spolu
      2.2.   DODATOČNÉ INFORMÁCIE
      Zákonný alebo štandardný vek odchodu do dôchodku podľa pohlavia a podľa programu
      Referenčný dátum/metóda výpočtu podľa programu
   
   
      PRÍLOHA 3
      AKTUALIZÁCIA PRAVIDIEL ZVEREJŇOVANIA
      1.   AKTUALIZÁCIA PRAVIDIEL ZVEREJŇOVANIA PRE ZÁKLADNÝ SYSTÉM ESSPROS
      1.1.   AKTUALIZÁCIA PRAVIDIEL ZVEREJŇOVANIA KVANTITATÍVNYCH ÚDAJOV PODĽA SKUPÍN PROGRAMOV
      1.1.1.   Skupiny programov podľa kritérií
      Určití používatelia budú mať dovolené zverejňovať údaje podľa skupín programov stanovených podľa kritérií v prílohe 1 časti 1.1 („Skupiny programov“) v súlade s klasifikáciou programov ESSPROS.
      1.1.2.   Údaje podľa programov
      Určití používatelia budú mať dovolené zverejňovať údaje podľa programov alebo podľa skupín programov za krajiny, ktoré z dôvodu ochrany údajov nedávajú jednoznačný súhlas na zverejňovanie úplných údajov. Skupiny programov budú musieť spĺňať pravidlá zverejňovania stanovené všetkými príslušnými členskými štátmi.
      1.2.   AKTUALIZÁCIA PRAVIDIEL ZVEREJŇOVANIA KVALITATÍVNYCH INFORMÁCIÍ PODĽA PROGRAMOV A JEDNOTLIVÝCH DÁVOK
      Eurostat bude mať dovolené zverejňovať kvalitatívne informácie podľa programov a jednotlivých dávok s primeranou podporou.
      2.   AKTUALIZÁCIA PRAVIDIEL ZVEREJŇOVANIA ÚDAJOV O POBERATEĽOCH DÔCHODKOV
      2.1.   AGREGOVANÉ KATEGÓRIE V SÚLADE S ESSPROS KLASIFIKÁCIOU POBERATEĽOV DÔCHODKOV
      Určití používatelia budú mať povolenie zverejňovať údaje za sedem kategórií dôchodkov a za agregované kategórie v súlade s ESSPROS klasifikáciou poberateľov dôchodkov uvedenou v prílohe 2 časti 2 (Podrobná klasifikácia poberateľov dôchodkov).
      Určití používatelia budú mať okrem toho dovolené zverejňovať členenie na poberateľov dávok so zisťovaním príjmu a dávok bez zisťovania príjmu v súlade s ESSPROS klasifikáciou poberateľov dôchodkov uvedenou v prílohe 2 časti 2 (Podrobná klasifikácia poberateľov dôchodkov).
      2.2.   ÚDAJE PODĽA PROGRAMOV
      Určití používatelia budú mať povolenie zverejňovať údaje podľa programov alebo podľa skupín programov za krajiny, ktoré z dôvodu ochrany údajov nedávajú jednoznačný súhlas na zverejňovanie úplných údajov. Skupiny programov budú musieť spĺňať pravidlá zverejňovania stanovené všetkými príslušnými členskými štátmi.